cyanic-selkie/wikianc huggingface dataset:
Κιμ Τζονγκ-ιλ
Πρώτα χρόνια
Γεννήθηκε ως Γιούρι Κιμ σε ένα μικρό χωριό στο Βιάτσκογιε, ένα στρατόπεδο κοντά στο Χαμπάροφσκ της ΕΣΣΔ. Η επίσημη βιογραφία του αναφέρει ότι γεννήθηκε στο όρος Παεκτού στη Βόρεια Κορέα, στις 16 Φεβρουαρίου 1942. Υπάρχουν φήμες ότι ήταν λίγο μεγαλύτερος. Νοτιοκορεατικές πηγές αναφέρουν ως ημερομηνία γέννησής του την 15 Φεβρουαρίου 1941. Ο νεότερος αδελφός του πνίγηκε το 1947 στη βόρεια Κορέα, λίγο μετά την επιστροφή της οικογένειας από την ΕΣΣΔ.
HMS Cassandra (R62)
Μεταπολεμική περίοδος
Τον Φεβρουάριο του 1963 εντάχθηκε στην 21η Μοίρα Αντιτορπιλικών στην Μεσόγειο, ενώ στα 1964-1965 ήταν ενεργό σε Μεσόγειο και ξανά στην Άπω Ανατολή λόγω των εξελίξεων στην Ινδονησία.
Κιμ Τζονγκ-ιλ
Ηγέτης
Έγινε Πρόεδρος μετά το θάνατο του πατέρα του και Ύπατος Αρχηγός του Κράτους το 1998 (σε ένδειξη σεβασμού προς τον Κιμ Ιλ-σονγκ καταργήθηκε το αξίωμα του Προέδρου). Ο μεγαλύτερος γιος του συνελήφθη στην Ιαπωνία.
HMS Cassandra (R62)
Μεταπολεμική περίοδος
Η πορεία του ολοκληρώθηκε όταν διαλύθηκε για σκραπ το 1967.
Βιβλιογραφία
Κατηγορία:Αντιτορπιλικά κλάσης C (1943) του Βασιλικού Ναυτικού
Κιμ Τζονγκ-ιλ
Πιθανή απόπειρα δολοφονίας
Στις 22 Απριλίου 2004 έγινε μεγάλη έκρηξη στο σιδηροδρομικό σταθμό στη Ριόνγκτσον. Λίγες ώρες πριν είχε περάσει το τρένο του Κιμ Τζονγκ-ιλ κατά την επιστροφή του από την Κίνα. Αρχικά ανακοινώθηκε ότι η έκρηξη οφειλόταν σε ατύχημα, ενώ πηγές στη Βόρεια Κορέα μίλησαν για αποτυχημένη δολοφονική απόπειρα κατά του ηγέτη. Από την καταστροφή σκοτώθηκαν σχεδόν 3.000 άνθρωποι.
Παιδιά
Ήταν παντρεμένος με την Κιμ Γιονγκ-σουκ (Kim Young-suk) και έχει μία κόρη, την Κιμ Σολ-σονγκ (Kim Sul-song) (γεννήθηκε το 1974).
Είχε και ένα γιο από άλλη γυναίκα, τον Κιμ Τζονγκ-ναμ (Kim Jong-nam), γεννημένο το 1971. Με την Κο Γιονγκ-χούι (Ko Young-hee), απέκτησε έναν ακόμα γιο, τον Κιμ Τζονγκ-τσολ (Kim Jong-chul), στις 25 Σεπτεμβρίου του 1981. Ο τρίτος (και πιο αγαπημένος) γιος του, Κιμ Τζονγκ-ουν, που ήταν το 2009 όχι πάνω από 24 ετών, ανακοινώθηκε στις 15 Ιανουαρίου του 2009 από μέσα μαζικής ενημέρωσης στη χώρα ότι επιλέχθηκε ως διάδοχος του ηγέτη από τον ίδιο. Τα δυτικά ΜΜΕ μετέδωσαν το 2004 ότι η Κο Γιονγκ-χούι απεβίωσε εκείνη τη χρονιά σε ηλικία 51 ετών.
Βουλευτικές εκλογές 2009
Στις βουλευτικές εκλογές που διεξήχθησαν στις 8 Μαρτίου του 2009 ο Κιμ επανεξελέγη ομόφωνα βουλευτής με 100% υπέρ του. Ο Κιμ Τζονγκ-ιλ έκανε την πρώτη δημόσια εμφάνισή του έπειτα από μήνες, στο κοινοβούλιο της χώρας του. Το Κοινοβούλιο έχρισε στις 9 Απριλίου για τρίτη φορά ηγέτη της χώρας τον 67χρονο Κιμ.
Παραπομπές
* Κατηγορία:Βορειοκορεάτες πολιτικοί Κατηγορία:Δικτάτορες Κατηγορία:Βορειοκορεάτες κομμουνιστές Κατηγορία:Δυναστεία των Κιμ (Βόρεια Κορέα) Κατηγορία:Εθνικοί Ήρωες της Βόρειας Κορέας Κατηγορία:Κορεάτες παραγωγοί ταινιών
Επαρχία Ταϊίνσα
Η επαρχία Ταϊίνσα (Тайынша ауданы) ανήκει στην περιφέρεια Βόρειου Καζακστάν. Το διοικητικό κέντρο της είναι η πόλη Ταϊίνσα. Πληθυσμός: 47,965 (εκτίμηση 2013) 50,757 (απογραφή 2009) 67,001 (απογραφή 1999).
Παραπομπές
Ταιινσα
Υδρογονάνθρακες
Υδρογονάνθρακες ονομάζονται οι οργανικές ενώσεις που περιέχουν μόνο υδρογόνο (H) και άνθρακα (C). Αποτελούν παράδειγμα των υδριδίων των χημικών στοιχείων της ομάδας 14. Επειδή ο άνθρακας έχει τέσσερα (4) ηλεκτρόνια στην εξώτατη ηλεκτρονιακή στοιβάδα του και επειδή κάθε (απλός) ομοιοπολικός δεσμός απαιτεί τη συνεισφορά ενός ηλεκτρονίου ανά άτομο, κάθε άτομο άνθρακα μπορεί να σχηματίσει ακριβώς τέσσερις (4) απλούς ομοιοπολικούς δεσμούς, γιατί, επιπλέον, οι ενώσεις που προκύπτουν είναι σταθερές μόνο αν χρησιμοποιηθούν και οι τέσσερις (4) διαθέσιμοι δεσμοί.
Έχουν γενικό μοριακό τύπο CxHy.
Οι μονοσθενείς ρίζες, που προκύπτουν από ένα μόριο υδρογονάνθρακα αν του αφαιρέσουμε ένα άτομο υδρογόνου, έχουν, αντίστοιχα, γενικό μοριακό τύπο CxHy-1 και ονομάζονται (γενικά) «υδροκαρβύλια». Τα αλκάνια, τα αλκένια, τα αλκίνια, τα αλκαδιένια, τα κυκλοαλκάνια και οι αρωματικοί υδρογονάνθρακες είναι μερικοί διαφορετικοί τύποι υδρογονανθράκων. Η πλειονότητα των υδρογονανθράκων που χρησιμοποιείται, από τους ανθρώπους στη Γη, βρίσκεται στα φυσικά αποθέματα αργού πετρελαίου και φυσικού αερίου, όπου περιέχεται ένα μείγμα διαφόρων υδρογονανθράκων (και όχι μόνο), που προέρχονται από την αποσύνθεση και ανασχηματισμό οργανικής ύλης που θάβεται στο υπέδαφος για χιλιετίες.
Μόνο τα άτομα άνθρακα και υδρογόνου, με τις φαινομενικά απεριόριστες δυνατότητες σύνδεσής τους, αρκούν για να σχηματίσουν, με αλυσοποίηση, φαινομενικά (τουλάχιστον) επίσης απεριόριστες ενώσεις.
Φυσικό αέριο
Το φυσικό αέριο είναι τα φυσικά αποθέματα ορυκτών αέριων μειγμάτων (κυρίως) υδρογονανθράκων, που αποτελούνται κυρίως από μεθάνιο (CH4), αλλά συνήθως συμπεριλαμβάνουν διάφορες ποσότητες αλκανίων υψηλότερης μοριακής μάζας, αλλά ενίοτε και μικρά ποσοστά διοξειδίου του άνθρακα (CO2), αζώτου, υδροθείου (H2S), υδρογόνου ή και ηλίου. Σχηματίστηκε όταν στρώματα φυτικής και ζωικής ύλης εκτέθηκαν σε έντονη θερμότητα και πίεση κάτω από την επιφάνεια της Γης, για κάμποσα εκατομμύρια χρόνια. Η ενέργεια που τα φυτά απορρόφησαν από τον Ήλιο αποθηκεύτηκε στους χημικούς δεσμούς των καύσιμων συστατικών του αερίου.
Πετρέλαιο
Το πετρέλαιο είναι τα φυσικά αποθέματα ορυκτών μαυροκιτρινωπών υγρών μειγμάτων (κυρίως) υδρογονανθράκων, που βρίσκονται σε γεωλογικούς σχηματισμούς κάνω από τη γήινη επιφάνεια. Συνήθως διυλίζονται σε διάφορους τύπους καυσίμων. Τα διάφορα συστατικά του αργού πετρελαίου διαχωρίζονται με μια τεχνική που ονομάζεται κλασματική απόσταξη. Ο διαχωρισμός στηρίζεται στο γεγονός ότι διαφέρουν οι κανονικές θερμοκρασίες βρασμού των διαφόρων συστατικών του μείγματος, που βράζουν μαζί, αλλά συμπυκνώνονται ξεχωριστά, χρησιμοποιώντας μια κλασματική στήλη.
Περιέχει υδρογονάνθρακες διαφόρων μοριακών μαζών, ενίοτε και κάποιες άλλες κατηγορίες οργανικών ενώσεων.
Η σύνθετη λέξη «πετρέλαιο» είναι ελληνικής προέλευσης και προέρχεται από τις λέξεις «πέτρα» και «ἒλαιο». Αναφέρεται δε τόσο στο ακατέργαστο αργό πετρέλαιο, όσο και σε κάποια διυλισμένα κλάσματα του αργού πετρελαίου.
Το πετρέλαιο σχηματίστηκε όταν μεγάλες ποσότητες νεκρών οργανισμών, κυρίως ζωοπλαγκτόν και αλγών, θάφτηκαν κάτω από τα ιζηματογενή πετρώματα και βρέθηκαν σε έντονη θερμότητα και πίεση.
Η εξόρυξη αργού πετρελαίου από ιζηματογενή αποθέματα είναι νευραλγικής σημασίας για τη σύγχρονη ενεργειακή ανάπτυξη. Άλλα παρόμοια μείγματα υδρογονανθράκων μπορούν εναλλακτικά να εξορυχθούν από πισσώδη άμμο, σχιστολιθικό πετρέλαιο και δυνητικά από ιζηματογενή αποθέματα εγκλωβισμένου μεθανίου. Αυτά τα αποθέματα απαιτούν απόσταξη ή και αναβάθμιση προκειμένου να παραγάγουν συνθετικό αργό πετρέλαιο ή και κλάσματα αυτού.
Τα αποθέματα σε ιζηματογενή πετρώματα αποτελούν πηγές υδρογονανθράκων για παραγωγή ενέργειας για οικιακούς, βιομηχανικούς και μεταφορικούς σκοπούς, καθώς και πρώτη ύλη για τις πετροχημικές βιομηχανίες.
Τα οικονομικώς σημαντικά αποθέματα ορυκτά καύσιμα, όπως ο γαιάνθρακας, το πετρέλαιο και το φυσικό αέριο, χρησιμεύουν ως πρώτες ύλες για πλαστικά, παραφίνη, κεριά, διαλύτες, έλαια και πολλά άλλα προϊόντα.
Ωστόσο, οι υδρογονάνθρακες, μαζί με τα οξείδια του αζώτου (NOx) και το ηλιακό φως, συνεισφέρουν στο σχηματισμό φωτοχημικού νέφους και αποτελούν αέρια του θερμοκηπίου.
Στο διάστημα
thumb|left|160px|Λίμνες υγρών υδρογονανθράκων στον Τιτάνα Κάποιοι υδρογονάνθρακες είναι (σχετικά) άφθονοι στο ηλιακό μας σύστημα. Λίμνες από υγρό μεθάνιο και αιθάνιο βρέθηκαν στον Τιτάνα, το μεγαλύτερο δορυφόρο του πλανήτη Κρόνου, όπως επιβεβαιώθηκε με την αποστολή Κασσίνι - Χόιχενς. Οι υδρογονάνθρακες είναι ακόμη άφθονοι σε νεφελώματα, όπου (αποδείχθηκε ότι) σχηματίζουν πολυκυκλικούς αρωματικούς υδρογονάνθρακες (Polycyclic Aromatic Hydrocarbons, PAH).
Ταξινόμηση
Οι υδρογονάνθρακες ταξινομούνται σε:
Ιδιότητες
Εξαιτίας των διαφορών στη μοριακή τους δομή, ο εμπειρικός τύπος των υδρογονανθράκων παραμένει διαφορετικός ανάμεσά τους: Στους υδρογονάνθρακες από τα αλκάνια, στα αλκένια, και στα αλκίνια ο σχετικός αριθμός των δεσμών με άτομα υδρογόνου μειώνεται, εξαιτίας των πρόσθετων (διπλών ή τριπλών) δεσμών μεταξύ ατόμων άνθρακα.
Γενικά, αυτή η ικανότητα των ατόμων άνθρακα να συνδέονται μεταξύ τους σε διαφόρων ειδών ανθρακαλυσίδων, ικανότητα που αναφέρεται με τον όρο «αλυσοποίηση», επιτρέπει το σχηματισμό και πολύπλοκων συστημάτων, όπως π.χ. του κυκλοεξανίου και του βενζολίου. Οι δεσμοί C-C είναι εντελώς μη πολικοί, ενώ εξαιτίας της μικρής διαφοράς ηλεκτραρνητικότητας άνθρακα και υδρογόνου (περίπου 0,30), ούτε η δημιουργία δεσμών C-H έχει ως συνέπεια το σχηματισμό ηλεκτρονιόφιλου ή πυρηνόφιλου κέντρου.
Γενικά, με την αύξηση της αλυσοποίησης, επέρχεται μια σχετική απώλεια της συνολικής (μοριακής) ποσότητας των συνδεδεμένων υδρογονανθράκων και έτσι μια σχετική αύξηση της ποσότητας της ενέργειας ανά μόριο που χρειάζεται για τη διάσπαση των δεσμών, γιατί μειώνεται η τάση που ασκείται επάνω στο μόριο. Σε μόρια όπως του κυκλοπροπανίου, η τάση αυτή μετριέται ως «ενέργεια τάσης δεσμών», και συμβαίνει εξαιτίας της αποσταθεροποίησης της ιδανικής ηλεκτρονιακής διαμόρφωσης των ατόμων από το σχηματισμό δεσμών διαφορετικών τιμών μήκους ή γωνίας από τις κανονικές.
Στην απλή χημεία, σύμφωνα με τη θεωρία σθένους - δεσμού, τα άτομα άνθρακα πρέπει να ακολουθούν τον «κανόνα των τεσσάρων δεσμών», που αντιπροσωπεύει το μέγιστο αριθμό ατόμων που είναι διαθέσιμα για δεσμούς με κάθε άτομο άνθρακα και είναι ίσος με τον αριθμό των ηλεκτρονίων της εξώτατης ηλεκτρονιακής στιβάδας του κάθε ατόμου άνθρακα, αφού του «λείπουν» άλλα 4 ηλεκτρόνια για να «αποκτήσει» την ηλεκτρονιακή δομή ευγενούς αέριου (του νέου συγκεκριμένα). Έτσι, ο άνθρακας συνήθως σχηματίζει 4 ομοιοπολικούς δεσμούς.
Οι υδρογονάνθρακες είναι γενικά υδρόφοβοι σαν τα λιπίδια.
Υπάρχουν αέριοι, υγροί και χαμηλής θερμοκρασίας τήξης στερεοί υδρογονάνθρακες.
Οι μέθοδοι παρασκευής συγκεκριμένων υδρογονανθράκων, όπως και οι ιδιότητές τους ποικίλλουν, κυρίως ανάλογα με την παραπάνω αναφερόμενη ταξινόμιση.
Αντιδράσεις
Κατά τα άλλα, υπάρχουν τρεις (3) κύριες κατηγορίες αντιδράσεων των υδρογονανθράκων
Αντιδράσεις υποκατάστασης
Μια δυνατότητα υποκατάστασης σε υδρογονάνθρακες είναι η φωτοχημική υποκατάσταση ενός ατόμου (τη φορά) υδρογόνου
του υδρογονάνθρακα (RH) από άτομο αλογόνου (X2), δίνοντας επίσης υδραλογόνο (HX):
Η αντίδραση καταλύεται επίσης από τη θερμότητα, ιδιαίτερα στα βαρύτερα αλογόνα, όπως το βρώμιο και το ιώδιο, ενώ συμπαράγονται πλήθη από παραπροϊόντα της χημείας ελευθέρων ριζών.
Άλλη δυνατότητα υποκατάστασης αποτελεί η μαζική υποκατάσταση όλων των ατόμων υδρογόνου από φθόριο, με επίδραση τριφθοριούχου κοβαλτίου (CoF3) σε αλκάνιο:
Τρίτη δυνατότητα υποκατάστασης αποτελεί η υποκατάσταση αλλυλικού (RCH=CHCH_2R) ατόμου υδρογόνου (δηλαδή ατόμου υδρογόνου σε α-θέση από διπλό δεσμό) από άτομο αλογόνου. Η αλλυλική υποκατάσταση ευνοείται με ορισμένα ειδικά αντιδραστήρια αλογόνωσης ή σε υψηλές θερμοκρασίες. Ένα παράδειγμα τέτοιου ειδικού αντιδραστηρίου είναι το αποκαλούμενο NBS (N-Bromo Succinide), που με προπένιο δίνει 2-βρωμοπροπένιο, από το οποίο με υποκατάσταση μπορούν να ληφθούν εύκολα και τα υπόλοιπα 2-αλοπροπένια: :
Τέλος, υπάρχει και η δυνατότητα της ηλεκτρονιόφιλης αρωματικής υποκατάστασης, για παράδειγμα υδρογόνου από αλογόνο (αλλά όχι μόνο):
Αντιδράσεις προσθήκης
Οι αντιδράσεις προσθήκης αφορούν τους υδρογονάνθρακες που περιέχουν πολλαπλούς δεσμούς, διπλούς ή και τριπλούς, αλλά και όσους περιέχουν τριμελείς ή και τετραμελείς δακτυλίους, Οι τελευταίοι δίνουν αντιδράσεις 1,3- και 1,4- προσθήκης, αντιστοίχως, με διάνοιξη του δακτυλίου τους. Μερικά παραδείγματα τέτοιων αντιδράσεων είναι τα ακόλουθα:
40x40εσ
44x44εσ
Καύση
Η μόνη κοινή ιδιότητα όλων των υδρογονανθράκων είναι η καύση.
Οι υδρογονάνθρακες αποτελούν την κύρια πηγή για την παγκόσμια παραγωγή ηλεκτρικής ενέργειας και θέρμανσης, που συμπεριλαμβάνει την οικιακή, εξαιτίας ακριβώς της ενέργειας που παράγουν όταν καίγονται. Συχνά αυτή η παραγόμενη ενέργεια αξιοποιείται άμεσα ως θερμότητα, όπως συμβαίνει για παράδειγμα στους καυστήρες της οικιακής θέρμανσης, οι οποίοι πολύ συχνά χρησιμοποιούν πετρέλαιο ή φυσικό αέριο, που αποτελούνται κυρίως από υδρογονάνθρακες. Οι υδρογονάνθρακες καίγονται και η θέρμανση χρησιμοποιείται για να θερμάνει νερό, που κυκλοφορεί στα καλοριφέρ. Παρόμοια αρχή αξιοποιείται για την παραγωγή ενέργειας σε θερμοηλεκτρικούς σταθμούς φυσικού αερίου ή πετρελαίου.
Ο συνηθισμένος τρόπος καύσης των υδρογονανθράκων είναι με τη χρήση του οξυγόνου του ατμοσφαιρικού αέρα ως οξειδωτικό, παράγοντας κυρίως ατμό (H2O) και διοξείδιο του άνθρακα (CO2).
Η καύση των υδρογονανθράκων αποτελεί παράδειγμα εξώθερμης χημικής αντίδρασης.
Ουσιαστικά, οι υδρογονάνθρακες μπορούν επίσης να καούν και με στοιχειακό φθόριο αντί οξυγόνο, παράγοντας τετραφθοράνθρακα (CF4) και υδροφθόριο (HF):
Άλλες μορφές οξείδωσης
Μια άλλη δυνατότητα οξείδωσης υδρογονανθράκων αποτελεί η αλλυλική οξείδωση με διοξείδιο του σεληνίου (SeO2). Για παράδειγμα:
Μια τρίτη δυνατότητα οξείδωσης είναι η οζονόλυση διπλών ή και τριπλών δεσμών. Για παράδειγμα:
Άλλη δυνατότητα οξείδωσης είναι με επίδραση πυκνού όξινου διαλύματος υπερμαγγανικού καλίου (KMnO4) σε αλκάνια με τριτοταγές άτομο άνθρακα και σε υδρογονάνθρακες με διπλούς ή και τριπλούς δεσμούς. Παραδείγματα: Τέλος υπάρχει και η αντίδραση οξυγόνωσης διπλών δεσμών, που οδηγεί στην παραγωγή οξιρανίων. Για παράδειγμα: 60 px
Εφαρμογές
μικρογραφία|Τα διυλιστήρια πετρελαίου αποτελούν έναν τρόπο επεξεργασίας υδρογονανθράκων ώστε να γίνουν κατάλληλοι για χρήση. Το αργό πετρέλαιο επεξεργάζεται σε αρκετά στάδια επεξεργασίας ώστε να συλλεγούν ή και να σχηματιστούν επιθυμητοί υδρογονάνθρακες, που χρησιμοποιούνται στη συνέχεια τόσο ως καύσιμα, όσο και ως άλλα προϊόντα. Οι εφαρμογές των υδρογονανθράκων ποικίλλουν. Η πιο συνηθισμένη χρήση τους είναι ως καύσιμα για παραγωγή ενέργειας, αλλά υπάρχουν και άλλες: διαλυτικά, βερνίκια, λιπαντικά, κεριά, εντομοαπωθητικά, καθώς και η παραγωγή πολυμερών και άλλων πετροχημικών.
Οι υδρογονάνθρακες αποτελούν την κύρια πηγή ενέργειας για τους παρόντες πολιτισμούς της Γης. Η κυρίαρχη εφαρμογή τους είναι ως καύσιμα. Στη στερεή τους κατάσταση, οι υδρογονάνθρακες χρησιμοποιούνται με τη μορφή της ασφάλτου.
Μείγματα πτητικών υδρογονανθράκων χρησιμοποιούνται επί του παρόντος ως υποκατάστατα των φθοροχλωρανθράκων (CFCs) ως προωθητικών για αερολυμάτων σπρέι, εξαιτίας της ανακάλυψης της βλάβης που προκαλούν οι φθοροχλωράνθρακες στο στρατοσφαιρικό στρώμα όζοντος του πλανήτη μας.
Το προπάνιο (C3H8), ωστόσο, (πάντα στις κανονικές συνθήκες περιβάλλοντος) υγροποιείται και μόνο με συμπίεση και κυκλοφορεί στην αγορά σε ειδικές φιάλες υγραερίου, κυρίως σε υγρή κατάσταση.
Το βουτάνιο (C4H10) υγροποιείται και μόνο με συμπίεση τόσο εύκολα, ώστε θεωρείται αρκετά ασφαλές ώστε να χρησιμοποιείται ως πτητικό καύσιμο για μικρούς αναπτήρες τσέπης.
Το πεντάνιο (C5H12) χρησιμοποιείται σε εργαστηριακή και βιομηχανική κλίμακα. Στο αντίθετο άκρο σε σύγκριση με το μεθάνιο, οι βαριές πίσσες ισχυρός και ταυτόχρονα σχεδόν άοσμος διαλύτης για κεριά και υψηλής μοριακής μάζας οργανικές ενώσεις, που συμπεριλαμβάνουν γράσα.
Το εξάνιο (C6H14) επίσης χρησιμοποιείται ως μη πολικός και μη αρωματικός διαλύτης, ενώ αποτελεί ένα μικρό ποσοστό της κοινής βενζίνης.
Τα αλκάνια, αλκένια και ισομερή κυκλοαλκάνια με 6-10 άτομα άνθρακα ανά μόριο είναι κυρίαρχα συστατικά της βενζίνης, της νάφθας, της κηροζίνης καθώς και εξειδικευμένων βιομηχανικών διαλυτικών μειγμάτων,
Με την προοδευτική προσθήκη και άλλων ατόμων άνθρακα στην ανθρακική αλυσίδα, οι μη κυκλικοί υδρογονάνθρακες αποκτούν υψηλότερα ιξώδη, ανώτερες λιπαντικές ικανότητες, υψηλότερες θερμοκρασίες βρασμού, υψηλότερες θερμοκρασίες πήξης και εντονότερο χρώμα.
Στο αντίθετο άκρο πτητικότητας, σε σύγκριση με το μεθάνιο, οι βαριές πίσσες παραμένουν ως το κατώτατο κλάσμα του αργού πετρελαίου στο διυλιστικό πύργο. Συλλέγονται και χρησιμοποιούνται σε μείγματα στεγανωτικών οροφών, σε μείγματα κατασκευής οδοστρωμάτων, ως συντηρητικά ξύλινων αντικειμένων και ως εξαιρετικά μεγάλου ιξώδους υγρά.
Ορισμένοι υδρογονάνθρακες είναι ακόμη κυρίαρχοι στη φύση. Κάποια κοινωνικά αρθρόποδα, όπως η βραζιλιάνικη μέλισσα χωρίς κεντρί Schwarziana quadripunctata χρησιμοποιεί ιχνηθετικού μοναδικού υδρογονάνθρακα με σκοπό να ξεχωρίσει τους οικείους της. Η σύνθεση αυτού του ιχνηθετικού υδρογονάνθρακα ποικίλει ανάλογα με την ηλικία, το φύλο, την τοποθεσία της κυψέλης και την ιεραρχική θέση του εντόμου.
Βιοαποικοδόμηση υδρογονανθράκων
Βακτήρια στο γαββροϊκό στρώμα του ωκεάνιου φλοιού της Γης μπορούν να αποικοδομήσουν υδρογονάνθρακες, αλλά αυτό το ακραίο περιβάλλον καθιστά τη σχετική έρευνα δυσχερή. Άλλα βακτήρια, όπως τα Lutibacterium anuloederans μπορούν επίσης να αποικοδομήσουν υδρογονάνθρακες.
Η μυκητοαποικοδόμηση υδρογονανθράκων, δηλαδή η αποικοδόμησή τους με τη χρήση μυκηλίων και μανιταριών, είναι επίσης δυνατή.
Ασφάλεια
Οι υδρογονάνθρακες θα πρέπει να κρατούνται μακριά από φθοριούχες ενώσεις, εξαιτίας της υψηλής πιθανότητας σχηματισμού τοξικού υδροφθορικού οξέος.
Δηλητηρίαση
Η δηλητηρίαση από υδρογονάνθρακα, όπως αυτή από βενζόλιο ή πετρέλαιο, συνήθως συμβαίνει από ατυχή εισπνοή ή κατάποση τέτοιων κυτοτοξικών χημικών ενώσεων. Η ενδοφλέβια ή υποδόρια ένεση πετροχημικών ενώσεων σε σκόπιμη απόπειρα αυτοκτονίας ή σε κατάχρηση είναι απίθανο συμβάν, αλλά μπορεί να προκαλέσει τοπική βλάβη ή συστημική τοξικότητα, όπως νέκρωση ιστών, σχηματισμός αποστήματος, βλάβη του αναπνευστικού και μερική βλάβη στα νεφρά, στον εγκέφαλο και στο νευρικό σύστημα.
Οι Μόανταμπ (Moaddab)) και Ισκανδάριου (Eskandarlou) αναφέρουν μια περίπτωση νέκρωσης θωρακικού τοιχώματος και εμφύμου που προέκυψε από την απόπειρα αυτοκτονίας με έγχυση πετρελαίου στην πλευρική κοιλότητα.
Επιπτώσεις στο περιβάλλον
Οι υδρογονάνθρακες εισέρχονται στο περιβάλλον λόγω της εκτεταμένης εφαρμογής τους ως καύσιμα και χημικά, καθώς επίσης και από διαρροές ή άλλα ατυχήματα (πετρελαιοκηλίδες), κατά την εξόρυξη, τη μεταφορά ή την επεξεργασία τους και την αποθήκευση. Η ανθρωπογενής ρύπανση του εδάφους και η ρύπανση των υδάτων, είναι σημαντικά παγκόσμια ζητήματα και εξαιτίας της χρόνια παρουσίας τέτοιων ρύπων υπάρχουν αρνητικές επιπτώσεις στην ανθρώπινη υγεία.
Παρατηρήσεις, υποσημειώσεις και αναφορές
*
312
Η τρέχουσα σελίδα αφορά το έτος 312 κατά το Γρηγοριανό ημερολόγιο
Το έτος 312 (CCCXII ) ήταν ένα δίσεκτο έτος που ξεκινούσε την Τρίτη. Εκείνη την εποχή ήταν γνωστό ως το Έτος των Υπάτων Κωνσταντίνου και Λικινιανού (ή, λιγότερο γνωστό, το Έτος 1065 από Κτήσεως Κόσμου). Η ονομασία 312 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
Ρο Μού-χιον
Ο Ρο Μού-χιον (노무현, 1 Σεπτεμβρίου 1946 - 23 Μαΐου 2009) ήταν πολιτικός από τη Νότια Κορέα. Διετέλεσε πρόεδρος της χώρας από το 2003 ως το 2004 και ξανά από το 2004 ως το 2008. Αυτοκτόνησε το 2009.
Πρώτα χρόνια
Γεννήθηκε την 1η Σεπτεμβρίου του 1946. Πριν ασχοληθεί με την πολιτική, ήταν δικηγόρος, με αντικείμενο της δουλειάς του την υπεράσπιση των ανθρωπίνων δικαιωμάτων. Ήταν παντρεμένος, με μία κόρη και ένα γιο.
Προεδρία
Ανέλαβε Πρόεδρος της χώρας στις 25 Φεβρουαρίου του 2003. Στις 12 Μαρτίου 2004 ο Ρο Μού-χιον καθαιρέθηκε από την Εθνοσυνέλευση και αντικαταστάθηκε προσωρινά από τον Πρωθυπουργό Goh Kun. Η καθαίρεση ακυρώθηκε από το Συνταγματικό Δικαστήριο την ίδια χρονιά και το 2004 ο Ρο επέστρεψε στην εξουσία. Διατηρήθηκε στην εξουσία ως το Φεβρουάριο του 2008 οπότε και τον διαδέχθηκε στο αξίωμα ο Λι Μιόνγκ-μπακ.
Θάνατος
Ο Ρο αυτοκτόνησε στις 23 Μαΐου του 2009 πέφτοντας από χαράδρα στη διάρκεια πεζοπορίας σε ένα βουνό, κοντά στην εξοχική του κατοικία. Τραυματίστηκε σοβαρά στο κεφάλι και μεταφέρθηκε σε παρακείμενο νοσοκομείο, όπου διαπιστώθηκε ο θάνατός του. Ο πρώην πρόεδρος είχε αφήσει σημείωμα αυτοκτονίας, στο οποίο παρακαλούσε να αποτεφρωθεί η σορός του και να τοποθετηθεί μνήμα στην οικία του. Η αυτοκτονία επιβεβαιώθηκε από την αστυνομία.
Παραπομπές
Μου
Δήμος Νέστου
Ο Δήμος Νέστου είναι δήμος της Περιφέρειας Ανατολικής Μακεδονίας και Θράκης. Συστάθηκε την 1η Ιανουαρίου 2011 από τη συνένωση των προϋπαρχόντων δήμων Κεραμωτής, Ορεινού και Χρυσούπολης. Έλαβε το όνομά του από τον ποταμό Νέστο, ο οποίος ρέει στα ανατολικά όριά του.
Έδρα του δήμου είναι η Χρυσούπολη, όπου ζει περίπου του 1/3 του πληθυσμού. Όλοι οι υπόλοιποι οικισμοί είναι χωριά.
Δημοτικές Ενότητες και οικισμοί
Ο Δήμος Νέστου διαιρείται σε 3 «δημοτικές ενότητες», οι οποίες αντιστοιχούν στους 3 καταργηθέντες δήμους πριν την εφαρμογή του Καλλικράτη. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Δημοτική Eνότητα Κεραμωτής
Ο πρώην δήμος και νυν δημοτική ενότητα Κεραμωτής, καταλαμβάνει έκταση 115,1 τ.χλμ. και έχει συνολικό πληθυσμό 6039 κατοίκους. Έδρα της είναι η Κεραμωτή.
Δημοτική Eνότητα Ορεινού
thumb|286px|Χάρτης των ενοτήτων (πρώην δήμων):{{legend|blue|1 - [[#Δημοτική ενότητα Ορεινού|Ορεινού}}{{legend|red|2 - Χρυσούπολης}}{{legend|lime|3 - Κεραμωτής}}]]
Ο πρώην δήμος και νυν δημοτική ενότητα Ορεινού, καταλαμβάνει έκταση 318,6 τ.χλμ. (αποτελεί τον μεγαλύτερο δήμο σε έκταση του Νομού Καβάλας) και έχει συνολικό πληθυσμό 1.769 κατοίκους. Έδρα της είναι η Λεκάνη.
Ο δήμος περιλαμβάνει τα παρακάτω δημοτικά διαμερίσματα και οικισμούς.
Δημοτική Eνότητα Χρυσούπολης
thumb|286px|Τοπογραφικός χάρτης του Δήμου
Η ενότητα προέρχεται από τον πρώην δήμο Χρυσούπολης που συστάθηκε το 1946 από την αναγνώριση της πρώην κοινότητας Χρυσούπολης σε δήμο. Με την εφαρμογή του προγράμματος Καποδίστριας, το 1999 διευρύνθηκε περισσότερο με την προσάρτηση των κοινοτήτων που αναφέρονται παρακάτω:
Περιοχή
Στο ανατολικό όριο του Δήμου κυλάει ο ποταμός Νέστος ένα από τα πέντε μεγαλύτερα ποτάμια της Ελλάδας. Το δέλτα του ποταμού, έκτασης 550.000 στρεμμάτων, αποτελεί 'Υδροβιότοπο Διεθνούς σημασίας' και μέρος του Εθνικού Πάρκου που περιλαμβάνει τις λίμνες Βιστωνίδα και Ισμαρίδα. Επίσης μαζί με τις Λιμνοθάλασσες της Κεραμωτής αποτελεί προστατευόμενο οικότοπο NATURA 2000.
Διατελέσαντες δήμαρχοι Νέστου
Από τη σύσταση του δήμου, το 2011, δήμαρχοι διετέλεσαν οι:
Εξωτερικοί σύνδεσμοι
Κατηγορία:Δήμοι της Περιφέρειας Ανατολικής Μακεδονίας - Θράκης Κατηγορία:Δήμος Νέστου
Γλώσσα της Γερμανίας
Η Γλώσσα της Γερμανίας ήταν, με αυτές της Προβηγκίας, της Ιταλίας, της Αγγλίας, της Ισπανίας, της Γαλλίας, της Ωβέρνης, μια από τις πρώτες επτά γλώσσες (ή επαρχίες) του Τάγματος των Οσπιταλιέρων του Αγίου-Ιωάννη της Ιερουσαλήμ.
Εσωτερικοί Σύνδεσμοι
Γερμανια
Αλτρουισμός
250px|μικρογραφία|Η [[ελεημοσύνη, μια μορφή αλτρουισμού]] Ο αλτρουισμός είναι η αρχή και η ηθική ευαισθησία για την ευτυχία άλλων ανθρώπων ή ζώων, με αποτέλεσμα μια ποιότητα ζωής, τόσο υλική όσο και πνευματική. Είναι μια παραδοσιακή αρετή σε πολλούς πολιτισμούς και μια βασική πτυχή διαφόρων θρησκευτικών παραδόσεων και κοσμοθεωριών, αν και η έννοια των «άλλων» προς τους οποίους θα πρέπει να απευθύνονται μπορεί να ποικίλει μεταξύ των πολιτισμών και των θρησκειών. Σε μια περίπτωση, ο αλτρουισμός μπορεί να γίνει συνώνυμο της ανιδιοτέλειας που είναι το αντίθετο του εγωισμού.
Η λέξη «αλτρουισμός» επινοήθηκε από τον γαλλικό φιλόσοφο Ογκίστ Κοντ στα γαλλικά. Προέρχεται από το ιταλικό altrui, το οποίο με τη σειρά του προέρχεται από το λατινικό alteri, που σημαίνει "άλλος".
Ο όρος αλτρουισμός μπορεί επίσης να αναφέρεται σε ένα ηθικό δόγμα που ισχυρίζεται ότι τα άτομα είναι ηθικά υποχρεωμένα να ωφελούν τους άλλους. Χρησιμοποιείται με αυτήν την έννοια, όταν αντιπαρατίθεται του εγωισμού, όπου το άτομο επιδιώκει προσωπικό συμφέρον, συχνά ίσως και εις βάρος άλλων ατόμων.
Άντονι Κάουαν Τζ.
Ο Άντονι Κάουαν Τζούνιορ (γεννήθηκε στις 7 Οκτωβρίου 1997) είναι Αμερικανός καλαθοσφαιριστής του Προμηθέα Πατρών της Ελληνικής Α1 Κατηγορίας. Έπαιξε κολεγιακό μπάσκετ με τους Μέριλαντ Τέραπινς.
Σταδιοδρομία στο Λύκειο
Ο Κάουαν είναι γιος του Άντονι Κάουαν Σρ.. και ξεκίνησε να παίζει μπάσκετ σε ηλικία επτά ετών. Φοίτησε στο Λύκειο του Κολλεγίου Σαιντ Τζονς. Ως ανώτερος, ο Κάουαν οδήγησε το Σαιντ Τζονς να κερδίσει το Καθολικό Λύκειο Ντεμάθα για τον τίτλο του Καθολικού Αθλητικού Συνεδρίου της Ουάσιγκτον. Έπαιξε στην ομάδα DC Ασόλτ της Ερασιτεχνικής Αθλητικής Ένωσης μαζί με τον μελλοντικό συμπαίκτη του στο κολέγιο Μέλο Τριμπλ. Το τετράστερο νέο ταλέντο βαθμολογήθηκε ως το Νο. 62 υποσχόμενο στην τάξη του από το Scout.com, ενώ ο ίδιος ο Κάουαν δεσμεύτηκε με το Μέριλαντ.
Κολεγιακή πορεία
Ο Κάουαν είχε μέσο όρο 10,3 πόντους και 3,7 ασίστ ανά παιχνίδι ως πρωτοετής. Ως δευτεροετής σπουδαστής, ο Κάουαν είχε μέσο όρο 15,8 πόντους, 5,1 ασίστ και 4,4 ριμπάουντ ανά παιχνίδι. Ο Κάουαν επιλέχθηκε στην τρίτη ομάδα All- Big Ten και στην αμυντική ομάδα του συνεδρίου. Ως τριτοετής, ο Κάουαν ηγήθηκε της ομάδας με 15,6 πόντους και 4,4 ασίστ ανά παιχνίδι. Προτιμήθηκε για τη δεύτερη ομάδα All-Big Ten. Πέτυχε 27 πόντους που απετέλεσαν την υψηλότερο επίδοση της χρονιάς σε μια νίκη στις 8 Ιανουαρίου 2019 απέναντι στην Μινεσότα. Με το τέλος της χρονιάς δήλωσε συμμετοχή για το ντραφτ του ΝΒΑ του 2019 αλλά τελικά αποσύρθηκε και επέστρεψε για την ανώτερη χρονιά του.
Επαγγελματική Σταδιοδρομία
Ο Κάουαν έμεινε χωρίς ομάδα στο ντραφτ του 2020 του NBA, αλλά επιλέχθηκε από τους Μέμφις Χασλ με την 16η συνολική επιλογή στο ντραφτ του NBA G League του 2021. Με τους Χασλ είχε μέσο όρο 6,2 πόντους και 2,2 ασίστ ανά παιχνίδι. Στις 17 Σεπτεμβρίου 2021, ο Κάουαν υπέγραψε με τον Άρη της Ελληνικής Α1 Κατηγορίας. Στις 19 Ιουλίου 2022, ο Κάουαν υπέγραψε με τον Προμηθέας Πατρών (καλαθοσφαίριση ανδρών).
Εξωτερικοί σύνδεσμοι
Κατηγορία:Πόιντ γκαρντ Κατηγορία:Αμερικανοί καλαθοσφαιριστές
Γενικό Εμπορικό Μητρώο
Το Γενικό Εμπορικό Μητρώο (εφεξής Γ.Ε.ΜΗ.) είναι: α) το Εθνικό Μητρώο εμπορικής δημοσιότητας, στο οποίο πραγματοποιείται η δημοσιότητα πράξεων, στοιχείων ή και δηλώσεων των υπόχρεων προσώπων, και β) το ελληνικό ηλεκτρονικό εθνικό δελτίο δημοσιότητας κατά την έννοια των παραγράφων 1 και 5 του άρθρου 16 της Οδηγίας (ΕΕ) 2017/1132 .Τα αρχεία του Γ.Ε.ΜΗ. τηρούνται σε ηλεκτρονική / ψηφιακή μορφή ως βάση δεδομένων που έχει δημιουργηθεί και αποθηκεύεται σε πληροφοριακό σύστημα διαχείρισης και το οποίο διανέμεται μέσω δικτυακού ιστότοπου ή/και ψηφιακής πλατφόρμας.
Ιστορία και υπόβαθρο
Το Γ.Ε.ΜΗ. ξεκίνησε την λειτουργία του στις 4 Απριλίου του 2011. Αντικατέστησε το Μητρώο Ανωνύμων Εταιρειών (Μ.Α.Ε.) που τηρούταν στις Νομαρχίες της χώρας και τα Βιβλία Εταιρειών (Ε.Π.Ε., Ο.Ε., Ε.Ε., Αστικών Συνεταιρισμών και προσωπικών) που τηρούταν στα Πρωτοδικεία. Ο ιδρυτικός του νόμος ήταν ο ν.3419/05 ο οποίος αντικαταστάθηκε από την 30-01-2020 με τον ν.4635/19.
Το Γ.Ε.ΜΗ. αποτελεί το μητρώο εμπορικής δημοσιότητας το οποίο απαιτείται να τηρούν όλα τα Κράτη-Μέλη της Ευρωπαϊκής Ένωσης βάσει των σχετικών οδηγιών εταιρικού δικαίου και ιδίως κατά την έννοια της παραγράφου 1 του άρθρου 3 της Οδηγίας 2009/101/ΕΚ και συνδέεται με τα μητρώα των λοιπών Κρατών-Μελών μέσω μιας ευρωπαϊκής κεντρικής πλατφόρμας, στο πλαίσιο του συστήματος διασύνδεσης Μητρώων της Οδηγίας 2012/17/ΕΕ.
Στο Γ.Ε.ΜΗ. εκτελείται η εμπορική δημοσιότητα των πράξεων και στοιχείων των παρακάτω οντοτήτων:
α. η Ανώνυμη Εταιρεία που προβλέπεται στον ν. 4548/2018 (Α΄ 104),
β. η Εταιρεία Περιορισμένης Ευθύνης που προβλέπεται στον ν. 3190/1955 (Α΄ 91),
γ. η Ιδιωτική Κεφαλαιουχική Εταιρεία που προβλέπεται στον ν. 4072/2012 (Α΄ 86),
δ. η Ομόρρυθμη και Ετερόρρυθμη (απλή ή κατά μετοχές) Εταιρεία που προβλέπονται στον ν. 4072/2012 (Α΄ 86), καθώς και οι ομόρρυθμοι εταίροι αυτών,
ε. ο Αστικός Συνεταιρισμός του ν. 1667/1986 (Α΄ 196) (στον οποίο περιλαμβάνονται ο αλληλασφαλιστικός, ο πιστωτικός και ο οικοδομικός συνεταιρισμός),
στ. η Κοιν.Σ.ΕΠ. που συστήνεται κατά τον ν. 4430/2016 (Α΄ 205) και
ζ. η Κοι.Σ.Π.Ε. που συστήνεται κατά τον ν. 2716/1999 (Α΄ 96),
η. η Αστική Εταιρεία με οικονομικό σκοπό (άρθρο 784 ΑΚ και 270 του ν. 4072/2012),
θ. ο Ευρωπαϊκός Όμιλος Οικονομικού Σκοπού που προβλέπεται από τον Κανονισμό 2137/1985/ΕΟΚ (ΕΕΕΚ L. 199, διορθωτικό L. 247) και έχει την έδρα του στην ημεδαπή,
ι. η Ευρωπαϊκή Εταιρεία που προβλέπεται στον Κανονισμό 2157/2001/ΕΚ (ΕΕΕΚ L. 294) και έχει την έδρα της στην ημεδαπή,
ια. η Ευρωπαϊκή Συνεταιριστική Εταιρεία που προβλέπεται στον Κανονισμό 1435/2003/ΕΚ (ΕΕΕΚ L. 207) και έχει την έδρα της στην ημεδαπή,
ιβ. τα υποκαταστήματα ή πρακτορεία που διατηρούν στην ημεδαπή οι αλλοδαπές εταιρείες που αναφέρονται στο άρθρο 29 της Οδηγίας (ΕΕ) 2017/1132 (ΕΕ L 169/30.6.2017) και έχουν έδρα σε κράτος μέλος της Ευρωπαϊκής Ένωσης (Ε.Ε.),
ιγ. τα υποκαταστήματα ή πρακτορεία που διατηρούν στην ημεδαπή οι αλλοδαπές εταιρείες που έχουν έδρα σε τρίτη χώρα και νομική μορφή ανάλογη με εκείνη των αλλοδαπών εταιριών που αναφέρεται στην περίπτωση ιβ΄,
ιδ. τα υποκαταστήματα ή πρακτορεία, μέσω των οποίων ενεργούν εμπορικές πράξεις στην ημεδαπή τα φυσικά ή νομικά πρόσωπα ή ενώσεις προσώπων που έχουν την κύρια εγκατάσταση ή την έδρα τους στην αλλοδαπή και δεν εμπίπτουν στις περιπτώσεις ιβ΄ και ιγ΄,
ιε. η Κοινοπραξία που καταχωρίζεται σύμφωνα με το άρθρο 293 παράγραφος 3 του ν. 4072/2012.
Επίσης στο Γ.Ε.ΜΗ. εγγράφονται υποχρεωτικώς και τα φυσικά πρόσωπα τα οποία με εγκατάσταση στην ημεδαπή και με σκοπό το κέρδος:
α. διενεργούν εμπορικές πράξεις στο όνομά τους κατά σύνηθες επάγγελμα, ή
β. διαθέτουν αγαθά ή υπηρεσίες ή διαμεσολαβούν στη διάθεση αυτών με επιχειρηματικό κίνδυνο, μέσω οργανωμένης υποδομής ή και μέσω εκμετάλλευσης της εργασίας τρίτων προσώπων,
γ. επί κληρονομικής διαδοχής φυσικών προσώπων υπάρχει υποχρέωση εγγραφής στο Γ.Ε.ΜΗ. για τον κληρονόμο φυσικού προσώπου που ήταν εγγεγραμμένο στο Γ.Ε.ΜΗ. εφόσον ο κληρονόμος συνεχίζει τη δραστηριότητα του θανόντος και πληροί τις προϋποθέσεις των προηγουμένων εδαφίων. Αν οι καθολικοί διάδοχοι είναι πρόσωπα πέραν του ενός (κοινωνία κληρονόμων) και συνεχίζουν από κοινού την εμπορική επιχείρηση του θανόντος, πρέπει εντός αποκλειστικής προθεσμίας (12) δώδεκα μηνών από την από κοινού διενέργεια πράξεων που υποδηλώνουν τη συνέχεια, να υποβάλλουν αίτηση στην αρμόδια Υ.Γ.Ε.ΜΗ. Αυτή συνοδεύεται από ιδρυτικό καταστατικό έγγραφο εφαρμοζομένων κατά τα λοιπά των αντίστοιχων διατάξεων για τον συγκεκριμένο εταιρικό τύπο που θα επιλεγεί.
Λειτουργία
Σήμερα το Γ.Ε.ΜΗ. προσφέρει τις υπηρεσίες του αποκλειστικά ηλεκτρονικά μέσω της υπηρεσίας εξωστρέφειας η οποία παρέχει:
1.Υπηρεσίες νομιμοποίησης (υποβολής αιτήσεων καταχώρισης) στο Γ.Ε.ΜΗ.
2. Υπηρεσίες πιστοποιητικών, αντιγράφων και αποσπασμάτων.
3. Υπηρεσίες αυθεντικοποίησης εγγράφων, πιστοποιητικών και αντιγράφων.
4. Υπηρεσίες δημοσιότητας https://www.businessregistry.gr/publicity/index
Εξωτερικοί σύνδεσμοι
Κατηγορία:Λογιστική Κατηγορία:Φορολογία
Δήμος Παμβώτιδος
Ο Δήμος Παμβώτιδος ήταν δήμος του νομού Ιωαννίνων. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ιωαννιτών. Βρισκόταν νότια της λίμνης Παμβώτιδας, πολύ κοντά στην πόλη των Ιωαννίνων. Ο δήμος Παμβώτιδος αποτελούνταν από δεκαπέντε δημοτικά διαμερίσματα. Καταλάμβανε έκταση 135,9 τ.χλμ. και είχε συνολικό πληθυσμό 9.925 κατοίκους. Ήταν ο δεύτερος μεγαλύτερος Δήμος του Ν. Ιωαννίνων σε πληθυσμό με βάση την απογραφή του 2001. Έδρα του δήμου ήταν ο οικισμός Κατσικάς.
Διοίκηση
Ο Δήμος Παμβώτιδος σχηματίστηκε το 1998 με την εφαρμογή του προγράμματος "Καποδίστριας". Από το 2010 και μετά την εφαρμογή του Προγράμματος Καλλικράτης αποτελεί τμήμα του Δήμου Ιωαννιτών. Πρώτος δήμαρχος εξελέγη ο Αργύρης Μάντζιος υποστηριζόμενος από το κόμμα του ΠΑΣΟΚ με το συνδυασμό "Παμβώτιδα Νέα Εποχή". Τον διαδέχτηκε το 2002 ο Γιώργος Κρανάς (1947-2018) ως επικεφαλής του ανεξάρτητου συνδυασμού "Δημοτική Ενωτική Πρωτοβουλία". Το 2006 εξελέγη δήμαρχος ο Ευάγγελος Πήχας υποστηριζόμενος από το ΠΑΣΟΚ.
Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:
Αντώνιος Φίλιππος ντε Λα Τρεμουάλ
Νεανική ζωή
Ήταν πρίγκιπας τού Tαλμόν και δεύτερος γιος τού Ιωάννη-Βρετανού-Καρόλου, 8ου δούκα τού Τουάρ, τελευταίου κόμη τού Λαβάλ και βαρώνου τού Βιττρέ και της Mαρίας-Μαξιμιλιανής-Λουίζας τού Ζαλμ-Κύρμπουργκ. Έμενε στο κάστρο τού Λαβάλ και ήταν διοικητής τού ιππικού τού καθολικού και βασιλικού στρατού κατά τη Γαλλική Επανάσταση.
Νυμφεύτηκε την Ερριέττα-Λουίζα-Φραγκίσκη-Αγγελική τού Αργκούζ (Argouges) στις 23 Ιανουαρίου 1785.
Η Συνομοσπονδία Πουατιέ και η αποδημία
Μέχρι τα τέλη του 1791, ο Aντώνιος-Φίλιππος έγινε αντιληπτός για τον ανήσυχο χαρακτήρα του. Εντάχθηκε στους αντεπαναστατικούς κύκλους (Συνομοσπονδία Πουατιέ) στο Πουατιέ στα τέλη τού 1791. Ήταν μία αποτυχία, που είχε ως αποτέλεσμα μία μετανάστευση στην Αγγλία, για να εξασφαλίσει τα συμφέροντα τού κόμματός του. Στη συνέχεια πήγε στον Ρήνο και ενώθηκε με τους πρόσφυγες. Ο κόμης Mαρί-Πιέρ-Λουί ντε Φροτέ και αυτός, υπηρέτησαν για τους Ιππότες-Δραγώνους τού Στέμματος. Συμμετείχε σε μία πρώτη εκστρατεία στον στρατό των πριγκίπων για τον κόμη τού Αρτουά (μετέπειτα βασιλιά Καρόλου Ι΄ της Γαλλίας). Στάλθηκε στη Γαλλία με νέο σχέδιο εξέγερσης στις δυτικές επαρχίες.
Κατά την εκτέλεση τού βασιλιά, ήλπιζε να ξεκινήσει ένα κίνημα στο Παρίσι. Απέτυχε, και έμεινε στο χωριό Μπουλόν, κοντά στο Παρίσι, με τον αδελφό του τον ηγούμενο Κάρολο-Γοδεφρείδο ντε Λα Τρεμουάλ. Όταν έμαθε για το κίνημα της αντεπανάστασης ενός τμήματος της Βρετάνης και τού Μαιν, που προηγήθηκε εκείνου της Βαντέ, στις 10 Μαρτίου, πήρε στον εαυτό του ένα διαβατήριο με ψεύτικο όνομα και ένα άλλο με το όνομα τού αδελφού του. Πήγε για ταξίδι στη Νορμανδία, Μαιν και Ανζού, για να στρατολογήσει οπαδούς.
Βασιλική εξέγερση
Συνελήφθη στις 20 Μαΐου από τον δήμο τού Νουαγιάν-σου-λε-Λυντ, και στάλθηκε από εκεί στο Μπωζέ, για να μεταφερθεί σε μία φυλακή στο Aνζέρ, από την οποία ενημερώθηκε η Επιτροπή Δημόσιας Ασφάλειας για την παρουσία του. Ο αδελφός του, ηγούμενος τού Τεμουάλ, κατάφερε να οργανώσει μία συνωμοσία στην Εθνική Συνέλευση. Ο Σαμπόν, μέλος των Ορεινών, ορίστηκε να ανακρίνει τον πρίγκιπα και με το πρόσχημα να τον φέρει στο Παρίσι, τον παρέδωσε στους κατοίκους τού Βαντέ. Έτσι αυτός κατάφερε να δραπετεύσει χάρη σε αυτό το σχέδιο, που είχε καλά συλλάβει ο ίδιος ο αδελφός του από το εσωτερικό της Εθνικής Συνέλευσης.
Κατά τη διάρκεια της μεταφοράς του από το Ανζέρ στο Λαβάλ, οι φρουροί του επέτρεψαν τη διαφυγή του και οι αγρότες τον συνόδευσαν προς το Σωμύρ, το οποίο τότε κρατούνταν από τους βασιλόφρονες κατοίκους της Βανδέας από τον Ιούνιο του 1793 (βλ. μάχη του Σωμύρ). Σε μία από τις ανακρίσεις του, είπε ότι απλώς αφέθηκε ελεύθερος από τον νομό Mαιν-ε-Λουάρ.
Η άφιξή του στο Σωμύρ προκάλεσε τεράστια αίσθηση. Ονομάστηκε διοικητής τού ιππικού τού Καθολικού και Βασιλικού Στρατού και έλαβε μέρος στο ανώτερο συμβούλιο τού στρατού.
στη Βαντέ
Στη νίκη στη Νάντη, στις 28 Ιουνίου 1793, απέδειξε το θάρρος του μαζί με τον Ζακ Κατελινώ και τον Mωρίς ντ'Ελμπέ, ελέγχοντας τις τάξεις, φέρνοντας πίσω στη μάχη τους αποθαρρυμένους της Βαντέ και τραυματιζόμενος, ενώ ηγείτο τού βασιλικού ιππικού. Πίσω στη Βαντέ, συμμετείχε σχεδόν σε κάθε δράση στα πρώτα στάδια τού πολέμου. Μετά την Πρώτη Μάχη τού Σατιγιόν και τις επαναλαμβανόμενες ήττες των κατοίκων της Βαντέ, επέμεινε ότι θα έπρεπε τουλάχιστον να γίνουν κύριοι τού περάσματος και της εισόδου τού Λίγηρα στη Βρετάνη.
Κατά τη διάρκεια της κρίσης, κατά την οποία ο στρατός της Βαντέ απωθήθηκε προς τον Λίγηρα, ο πρίγκιπας τού Tαλμόν αποσπάστηκε με 4.000 βασιλόφρονες, για να φρουρούν το φυλάκιο τού Σαιν-Φλοράν. Μετά τη μάχη τού Σολέ, επικεντρώθηκε στην προστασία τού δρόμου των Βαντέ στη δεξιά όχθη τού Λίγηρα.
Virée de Galerne
Στη συμβουλή, ήταν αντίθετος στο ψήφισμα να μπει στη Βαντέ και σκέφτηκε ότι ήταν καλύτερο να κατευθυνθεί στο Σαιν-Μαλό, όπου θα μπορούσαν να δεχτούν τη βοήθεια, που είχαν υποσχεθεί οι Άγγλοι. Η αρχαία αρχή της οικογένειάς του στην κομητεία Λαβάλ διέταξε τον στρατό να βαδίσει προς αυτή την κατεύθυνση.
Οι πρώτοι Σουάν ενώθηκαν με τους της Βαντέ κατά την άφιξή τους στο Λαβάλ, και ένας σημαντικός στρατός στρατολογήθηκε με το όνομα Μικρή-Βαντέ, ο οποίος ακολούθησε τον στρατό υπό τον γιο τού προηγούμενου κόμη τού ΛΑβάλ. Ο Aντώνιος-Φίλιππος, μαζί με τον Ντονισάν και τον ηγούμενο Μπερνιέ, υπέγραψαν στο Λαβάλ για 900.000 £ σε χαρτονόμισμα. Συμμετείχε στη νίκη της μάχης τού Εντράμ.
Η αποφασιστικότητά του ήταν επιτυχής, με τον Φλεριό να έχει αναλάβει τη διοίκηση της μοίρας στρατού, που βάδιζε από το Λαβάλ στο Βιτρέ, όπου ήλπιζε να στρατολογήσει περισσότερα στρατεύματα, και υποχώρησε πίσω στον βασιλικό στρατό στο Φουζέρ που βάδισε στο Κοταντέν και πολιόρκησε τη Γκρανβίλ.
Η κατάληψη της πόλης εξαρτιόταν από το ζήτημα της αποστολής τού Φράνσις Ρόουντον-Χάστινγκς, υπεύθυνου για τη βοήθεια των βασιλικών, που ήταν μία ημέρα πριν από το πλοίο από την Αγγλία στο Τζέρσεϋ. Αλλά ήδη οι της Βαντέ απωθήθηκαν κατά τη διάρκεια της επίθεσής τους στο Γκρανβίλ. Αποθαρρυμμένοι, ήθελαν να υποχωρήσουν πίσω στη Βαντέ και ήταν ακόμη και σε εξέγερση εναντίον των ηγετών τους. Σε αυτή τη σύγχυση, ο Aντώνιος-Φίλιππος μαζί με τους Μποβολιέ, ντε Σολεράκ και Ετιέν-Αλεξάντρ Μπερνιέ, πήραν την ακτή για να αποπλεύσουν.
Στο άκουσμα των ειδήσεων, οι της Βαντέ διαμαρτυρήθηκαν, θεωρώντας την πράξη τού πρίγκιπα ως εγκατάλειψη. Απέσπασαν μία μονάδα ιππικού κάτω από τον Στοφλέ, για να τον σταματήσουν. Το απόσπασμα περικύκλωσε τον πρίγκιπα και τον έφερε στο στρατόπεδο μαζί με όσους τον είχαν ακολουθήσει.
«Αυτοί εξήγησαν ότι είχαν πάρει μόνο ένα ψαροκάικο για να πλεύσουν στο Τζέρσεϊ και να επισπεύσουν την αγγλική βοήθεια και να σώσουν μερικές γυναίκες».
Οι άλλες μαρτυρίες διίστανται για την προβλεπόμενη απόδραση τού πρίγκιπα.
Λίγες μέρες αργότερα, ο πρίγκιπας έδωσε νέα παραδείγματα της ανδρείας του στη μάχη τού Ντολ; Μόνος του, όταν οι περισσότερες μεραρχίες τού βασιλικού στρατού κατέφευγαν στο Ντολ, κρατήθηκε σταθερά με λίγους άνδρες, μέχρι που ο Ερρίκος ντε Λα Ροσεζακελέν ενώθηκε μαζί του. Ο Tαλμόν ακολούθησε τον στρατό στην πολιορκία της Aνζέρ, η οποία ήταν τόσο καταστροφική, όσο και στη Γκρανβίλ. Στη μάχη τού Λε Μαν στις 14 Δεκεμβρίου, έβαλε υπό πυρά τους εχθρούς ουσάρους στην είσοδο της πόλης. Μετά την ήττα του, ο βασιλικός στρατός που δεν μπορούσε να υποχωρήσει στο Λίγηρα, είχε χάσει 7.000 άνδρες.
Ψευδαισθήσεις
Θαρραλέος αλλά χωρίς αυταπάτες, συνέχισε να πολεμά με τον υπόλοιπο Καθολικό και Βασιλικό Στρατό, που δεν μπορούσε να περάσει τον Λίγηρα. Συνδέθηκε με τον Ανρί ντε Λα Ροσεζακελέν, που είχε περάσει τον ποταμό στο Aνσενί με τους άλλους κύριους στρατηγούς και ήρθε να βρει το στρατό του στο Μπλαιν, για να τον φέρει πίσω.
Αλλά ο Φλεριό ονομάστηκε αρχιστράτηγος και ο Tαλμόν θύμωσε με αυτή την προτίμηση και εγκατέλειψε τον στρατό. Θεώρησε τον εαυτό του απαλλαγμένο από οποιεσδήποτε υποχρεώσεις και έφυγε από το Ντερβάλ, το Λα Γκερς και το δάσος Περτρ, για να ενωθεί με τον Ζαν Σουάν ή να κατευθυνθεί προς την ακτή. Μερικοί Βρετόνοι που είχαν εγγραφεί από τον Ζοζέφ ντε Πυζάγ δεν μπορούσαν να του δώσουν πληροφορίες για τους Σουάν στο Mαγιέν. Ο Πυζάγ δεν έδειξε καμία βιασύνη στη σχέση με τον πρίγκιπα. Συνέχισε το ταξίδι του προς τη Νορμανδία.
Σύλληψη
Μαζί με άλλους τρεις άνδρες, περπατούσε μέσα από χωράφια κοντά στο Λαβάλ και το Φουγκέρ, ντυμένος αγρότης, όταν έπεσε πάνω στην εθνική φρουρά των Μπαζούγκ, στις 31 Δεκεμβρίου 1793 στο χωριό Μάλαγρα. Επάνω τους βρέθηκε ένα ποσό 30.000 λιρών, καθώς και μερικά πολυτελή αντικείμενα και ένα διαβατήριο, που είχε φτιάξει 4 μέρες πριν από τον δήμο Eρνέ.
Ο στρατηγός Μποφόρ ζήτησε να τού τα στείλουν στο Φουζέρ, χωρίς κανείς να ξέρει ποιοι ήταν. Μία νεαρή κοπέλα στο Σαιν-Ζακ, βλέποντάς τους να περνούν, φώναξε: "είναι ο πρίγκιπας του Tαλμόν!" . Ο Μποφόρ τον ανέκρινε έτσι.
Μεταφέρθηκε στη Ρεν στις 2 Ιανουαρίου 1794 και ανακρίθηκε ενδελεχώς από τον Φρανσούα-Ζοακίμ Εσνύ-Λαβαλέ, μετά την οποία ο κρατούμενος ζήτησε τη μεταφορά του στο Παρίσι σε μία επιστολή προς την Εθνική Συνέλευση. Αλυσοδεμένο, τον ρίχνουν σε ένα κελί, όπου γράφει στον στρατηγό Ροσινιόλ. Διαχειριστές, στρατηγοί, επίτροποι, έβριζαν τα θύματά τους, ιδιαίτερα τον πρίγκιπα. Φοβήθηκαν όμως ότι ο πρίγκιπας, μολυσμένος από τύφο, θα πέθαινε στη φυλακή. Ήρθε η εντολή να τον μεταφέρουν στο Παρίσι.
Ο Eσνύ-Λαβαλέ τον έθεσε σε δίκη στην επιτροπή Βωζεουά στο Βιτρέ, στις 26 Ιανουαρίου. Έφτασε εκεί σχεδόν πεθαμένος, υποβλήθηκε σε νέα ανάκριση την οποία αρνήθηκε να υπογράψει και περίμενε να δικαστεί μπροστά στην Εθνική Συνέλευση. Καταδικάστηκε αμέσως σε θάνατο, διαμαρτυρήθηκε την επόμενη ημέρα και ζήτησε να μεταφερθεί στο Παρίσι, έχοντας να παρουσιάσει ιδέες γενικής ειρήνης. Αντί γι' αυτό, η επιτροπή πήρε έξι άλογα πυροβολικού για να τον μεταφέρει στο Λαβάλ.
Λέγεται ότι ο Ζαν Σουάν προσπάθησε να τον σώσει, αλλά παραπληροφορήθηκε. Η πομπή, με βαριά συνοδεία, έφτασε στο Λαβάλ το βράδυ και η εκτέλεση έγινε τότε εκεί. Το κεφάλι του υποβλήθηκε σε διαφορετική βεβήλωση, τοποθετήθηκε σε έναν πολυέλαιο από τον Ζαν-Λουί Ζυλμπέρ, πρώην ιερέα και μέλος της επαναστατικής επιτροπής, στη συνέχεια το έβαλαν σε έναν πάσσαλο και εκτέθηκε επάνω από τις πύλες του κάστρου Λαβάλ. Δύο ημέρες αργότερα, το κεφάλι τού πρίγκιπα τάφηκε στην αυλή τού κάστρου.
Ο μοναδικός γιος του έγινε συνταγματάρχης τού 5ου συντάγματος των Ουσάρων και απεβίωσε στις 7 Νοεμβρίου 1815.
Εξωτερικοί σύνδεσμοι
Κατηγορία:Γαλλική τάξη ευγενών Κατηγορία:Πρίγκιπες της Γαλλίας Κατηγορία:Αντεπαναστάτες Κατηγορία:Οίκος ντε Λα Τρεμουάλ
Ιακωβαία του Μπάντεν
Η Ιακωβαία, γερμ.: Jakobea von Zähringen-Baden (16 Ιανουαρίου 1558 - 3 Σεπτεμβρίου 1597 στο Ντύσελντορφ, τάφηκε στην εκκλησία του Αγ. Λάμπερτ στο Ντύσελντορφ) από τον Οίκο του Τσέρινγκεν ήταν κόρη του μαργράβου του Μπάντεν-Μπάντεν και με τον γάμο της έγινε δούκισσα του Γύλιχ-Κλέβης-Μπεργκ.
Βιογραφία
Ήταν η πρώτη κόρη του Φιλιβέρτου μαργράβου του Μπάντεν-Μπάντεν και της Μέχτιλντ των Βίττελσμπαχ, κόρης του Γουλιέλμου Δ΄ δούκα της Βαυαρίας.
δεξιά|μικρογραφία|Ο Ιωάννης-Γουλιέλμος δούκας του Γύλιχ-Κλέβης-Μπεργκ, σύζυγος της Ιακωβαίας.
Ο Γουλιέλμος ο Πλούσιος δεν μπορούσε ποτέ να ξεπεράσει το πρόωρο τέλος του μεγαλύτερου γιου του Καρόλου-Φρειδερίκου. Περιφρόνησε τον δεύτερο γιο και διάδοχό του, τον Γεώργιο-Γουλιέλμο, και του έδωσε μικρή ευκαιρία να μάθει να κυβερνά· έτσι συνέβαλε στην καταστροφή που έπληξαν τα δουκάτα του. μικρογραφία|250x250εσ|Θέαμα στον Ρήνο: οι άθλοι του Ηρακλή με πυροτεχνήματα. Στο βάθος το [[Κάστρο του Ντίσελντορφ|κάστρο Ντύσελντορφ. Εικόνα από τον αναφερθέντα τόμο του Γκράμιναους.]] Όταν ο Γουλιέλμος απεβίωσε το 1592, ο Ιωάννης-Γουλιέλμος κληρονόμησε τα δουκάτα και η Ιακωβαία προσπάθησε να κυβερνήσει εκ μέρους του συζύγου της, τον οποίο εμπόδιζε στη διακυβέρνηση η νευρωτική του συμπεριφορά. Αυτή είχε γεννηθεί Προτεστάντης, αλλά μεγάλωσε ως Ρωμαιοκαθολική και δεν επέλεξε καμία από τις δύο πλευρές. Ποτέ δεν έμεινε έγκυος, πιθανώς επειδή ο σύζυγός της ήταν ανίκανος. Η Ιακωβαία έκανε σχέση με τον πολύ νεότερο Ντήτριχ φον Χαλ τσου Όποφεν, που ήταν ο επόπτης (amtmann) στο Mόνχαϊμ αμ Ράιν και τελικά συνελήφθη και κλειδώθηκε στον πύργο του κάστρου Ντύσελντορφ. Προσπάθησε να παραπέμψει την υπόθεσή της στη Ρωμαϊκή Ρότα (Ανώτατο Συμβούλιο) και στην αυτοκρατορική Αυλή στην Πράγα, αλλά η υπόθεση σημείωσε μικρή πρόοδο. Η καθολική πλευρά, που εκπροσωπείτο αρχικά από την κουνιάδα της Σϊβυλλα του Γύλιχ-Κλέβης-Μπεργκ, στη συνέχεια πήρε τα πράγματα στα χέρια της.
Βρέθηκε νεκρή στο δωμάτιό της το πρωί της 3ης Σεπτεμβρίου 1597, αφού είχε δεχτεί επισκέπτες και ευχόταν στην υγεία τού συζύγου της το προηγούμενο βράδυ. Οι αναφορές μαρτύρων δείχνουν ότι στραγγαλίστηκε ή έπαθε ασφυξία. Το κίνητρο για την πράξη φαίνεται να ήταν να δημιουργηθεί χώρος για μία πιο γόνιμη γυναίκα, η οποία θα μπορούσε να σώσει την απειλούμενη δυναστεία.
Τάφηκε στις 10 Σεπτεμβρίου 1597 σε κλειστή τελετή στην εκκλησία Kρόιτσχερεν στο Ντύσελντορφ. Στις 23 Μαρτίου 1820 η σορός της μεταφέρθηκε στην εκκλησία του Αγ. Λάμπερτ στο Ντύσελντορφ και ξανατάφηκε επίσημα.
Το Μουσείο της Πόλης στο Ντύσελντορφ έχει μία μπούκλα των μαλλιών της.
Υστεροφημία
Η σύγκριση της Ιακωβαίας με τη Mαρία Στιούαρτ δεν είναι εντελώς παραπλανητική, όμως ίσως είναι υπερβολή. Η Ιακωβαία κλονίστηκε από τις συγκεχυμένες συνθήκες στη θρησκευτικά διχασμένη Αυλή στο Ντύσελντορφ και ξέφυγε με μία ερωτική σχέση, για να διασκεδάσει. Όταν κρατήθηκε σε εξευτελιστική αιχμαλωσία και έχασε κάθε ελπίδα βοήθειας από τους ισχυρούς συγγενείς της στο Μπάντεν και τη Βαυαρία, έδειξε την πραγματική της προσωπικότητα και συμπεριφορά. Η δημοφιλής παραπληροφόρηση ότι η Ιακωβαία αποκεφαλίστηκε, θα την έκανε πιο όμοια με τη Mαρία Στιούαρτ.
Εξωτερικοί σύνδεσμοι
Κατηγορία:Δούκισσες του Μπεργκ Κατηγορία:Δούκισσες της Κλέβης Κατηγορία:Μαργραβίνες του Μπάντεν-Μπάντεν Κατηγορία:Πριγκίπισσες του Μπάντεν